**Poetului**

*SAlecsandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poete, când spre luna plină

Îți zboară gândul pătimaș,

Când adăpat de-a ei lumină

Cânți vesel ca un greieraș,

Când peste zări nemărginite

Ai tot zbura cu-aripi de stea

Și spre pierdutele iubite

Bărcuța vieții te-ar purta,

Gândește-te la ce-i sub tine,

Gândește-te că ești pământ,

Gândește-te că sunt lumine

Ce mor în tine tot arzând.

Fii flacara strălucitoare!

Aruncă jerbe-n lumea rea

Și stai măreț sub mândrul soare

Și fii senin când vei pleca.

Să ai în tine doar iubire

De tot ce mișcă,-n Univers

Să fii cinstit, să nu te mire

Că faci din frumusețe vers.﻿